मुंबई| फिल्म प्रोडक्शन हाउस बी बी जायसवाल प्रोडक्शन की पहली भोजपुरी फिल्म मेरे रंग में रंगने वाली का पहला पोस्टर सोशल मीडिया में लांच किया गया है। फिल्म का पोस्टर काफी अलग हटकर बनाया गया है। जिससे प्रतीत होता है कि यह फिल्म वाकई भोजपुरी सिनेमा की दशा और दिशा बदलने में कारगर साबित होगी। केंद्रीय भूमिका में भोजपुरी सुपरस्टार एवं यूट्यूब क्वीन आम्रपाली दूबे, सिनेस्टार जय यादव और टिकटॉक स्टार मुकेश जायसवाल हैं। इस फिल्म में आम्रपाली दूबे का किरदार काफी चैलेंजिंग है, साथ ही उनके फैंस के लिए सरप्राइज पैक्ड भी है। एक नये अवतार में वे स्क्रीन पर नजर आने वाली हैं। साथ ही जय यादव एक अलग भूमिका में नजर आएंगे। उनका किरदार अब तक की आई उनकी फिल्मों से काफी अलग और पॉवरफुल है। टिकटॉक पर मिलियन मिलियन व्यूज हासिल करने वाले टिकटॉक स्टार मुकेश जायसवाल इस फिल्म से सिनेजगत में बतौर हीरो एंट्री कर रहे हैं। फिल्म निर्देशक प्रवीण गुडुरी के निर्देशन में बहुत ही बेहतरीन यह फिल्म बनने वाली है। यह फिल्म दर्शकों का खूब मनोरंजन करने वाली है।
उल्लेखनीय है कि फिल्म मेरे रंग में रंगने वाली के निर्माता बी बी जायसवाल हैं। निर्देशक प्रवीण गुडुरी हैं। लेखक अरबिन्द तिवारी हैं। संगीतकार श्याम देहाती हैं। कार्यकारी निर्माता महेश उपाध्याय हैं। नृत्य सुदामा मिंज हैं। इस फिल्म की शूटिंग जल्द ही उत्तर प्रदेश के मिर्जापुर, प्रयागराज, भदोही, बनारस आदि जिलों के मनोरम स्थलों पर की जायेगी। यह फिल्म सन 2021 में रिलीज की जाएगी। फिल्म की पूरी टीम की तरफ से सभी देशवासियों को गणेश चतुर्थी की हार्दिक शुभकामनाएं। गणेश जी सभी पर कृपा करें।